  Туспуктэм: Удмуртиысь тӧролэн но кивалтэтлэн пресс-службазы 7-тӥ пӧсьтолэзе Росси азьмуртлэн Приволжск федерал округъя ужоскето муртэз Игорь Комаров но округысь улосвылъёслэн кивалтӥсьёссы Ижкарын «П. И. Чайковскийлэн вордскем шаераз» 65-тӥ фестивалез усьтонэ пыриськизы. Фестиваль «Солисты Москвы» камерной ансамбльлэн (кивалтӥсез – СССР-ысь калык артист Юрий Башмет) концертэныз кутскиз. Со сярысь Удмуртиысь тӧролэн но кивалтэтлэн пресс-службазы ивортӥз. Кызьы вераз Игорь Комаров, фестиваль, крезьгурез вӧлмытэм сяна, калыкез классика луэм ӟуч лулчеберетэн тодматэ. Со кунамы одӥгез бадӟымез крезьгуро ӵектос луэ. « Экономикамы понна кылдэм шугъяськонъёс шоры учкытэк, ми вань калыклы кулэ луись дунлыкъёс, лулчеберет, тодос, спорт сярысь ум вунэтӥське. Угось со улонмылэн инъетэз. Со азьланьтӥське. Лулчеберет кылёсбурез утён, искусстволы юрттон, лулчеберетъя огъя вӧлмет кылдытон – ваньмыз со асьмедыз, Россиын улӥсьёсты, огазея. Оскисько, «На родине Чайковского» фестиваль <…> пыриськисьёслы но учкисьёслы яркыт усто мылкыд сётоз, выль нимъёсты но талантъёсты усьтоз » Игорь Комаров, Росси азьмуртлэн Приволжск федерал округъя ужоскето муртэз Удмуртилэн тӧроез Александр Бречалов Ижкарын улӥсьёсты но куноосты Шор площаде ӧтиз, 7-9 пӧсьтолэзе отын фонтанысь ву вылын быдӟым крезьгурчи сярысь фильм возьматозы. Фестиваль 7-9 пӧсьтолэзе Ижкарын но Воткаын ортчоз. Туэ Денис Мацуев, Игорь Бутман но Москваысь джаз оркестр шудозы Ватсалом, 7-тӥ пӧсьтолэзе Ижкарын Игорь Комаровлэн кивалтэмез улсын Приволжск федерал округлэн кенешез ортчиз. Отын экономикаез азинтон понна кулэ ужпумъёс, сюбегатонъёс дыръя калыклы но ужбергатонлы юрттонъя улосвыл амалъёс, озьы ик «Культура» йӧскалык ӵектосэз округын быдэсъян сярысь вераськизы. Видеоконфенци амалэн ужрадэ Россиысь экономикаез азинтонъя министр Максим Решетников, Россиысь лулчеберетъя министр Ольга Любимова пыриськизы, округысь улосвылъёслэн кивалтӥсьёссы. Йӧскалык ӵектос сярысь вераськон дыръя Удмуртилэн тӧроез Александр Бречалов  туризмез валче азинтыны ӵектӥз. Тегъёс: Лулчеберет фестиваль Чайковский Ижкар ИгорьКомаров Удмуртия ПФО  